Lav et referat af nedenstående tekst:

Tekst:
Hvis du tager rute 71 fra rutebilstationen i Aabybro mod  Aalborg, har du rigeligt at se på både ud af vinduerne og på bussens infoskærme. Reklamer for to typer kviklån popper op med få minutters mellemrum og lokker med hurtige forbrugslån her og nu. Men Forbrugerrådet Tænk bryder sig ikke om reklamer for den slags lån i offentlige transportmidler. Seniorøkonom Morten Bruun Pedersen siger: - Jeg har selv lige været i Aalborg, hvor jeg tog bussen fra lufthavnen og ind til byen. Jeg talte otte-ni reklamer for kviklån på den korte tur. Det er simpelthen en overdosering, hvor man bliver bombarderet med de her reklamer og bliver lokket til at tage nogle rigtig dumme økonomiske beslutninger. Ifølge Forbrugerrådet Tænk er de såkaldte kviklån skyld i, at mange især unge mennesker bliver gældsat i en sådan grad, at hver ottende ikke kan komme ud af gælden igen uden at få rådgivning. Hverken NT – Nordjyllands Trafikselskab eller de firmaer, der sælger reklamepladsen kan gøre noget ved fænomenet, så længe lovgivningen på området er overholdt. - Det er vognmændene, der får et udbytte af reklamerne, og der har vi fra NT’s side sagt, at så længe markedsføringsloven er overholdt, har vi ingen mulighed for at forlange dem fjernet, siger Mette Henriksen, presseansvarlig, NT. Forbrugerrådet Tænk mener, at reklamerne slet ikke hører hjemme i offentlige transportmidler som busser og tog. - Der er mange passagerer, som ikke har andre muligheder for at blive transporteret end med de offentlige busser, så de kan ikke vælge det fra. Der er også noget der hedder etik og moral, og derfor er det horribelt, at det er den offentlige sektor, der bombarderer folk med de her reklamer, siger seniorøkonom Morten Bruun Pedersen, Forbrugerrådet Tænk.

Referat:
Der er tilsyneladende et godt marked for at afsætte kviklån blandt buspassagerer. I hvert fald optræder de hyppigt på bussernes infoskærme og det er en udvikling, der bekymrer forbrugerrådet Tænk.